paragraph_text: God Save the King (eng. "Bože čuvaj kralja") odnosno God Save the Queen (eng. "Bože čuvaj kraljicu", ime himne ovisi o tome vlada li kralj ili kraljica) nacionalna je himna Velike Britanije od početka 19. stoljeća. Prvobitni je tekst sin Henrya Careya posvetio svom ocu, dok je porijeklo glazbe još uvijek nejasno. Neki izvori vode na glazbene skladatelje kao što je John Bull ili Francuz Jean-Baptiste Lully ili čak na neki nepoznati švicarski vojni marš. Prva službena izvedba je izvedena 28. rujna 1745. godine u čast kralja Georga II. a izveo ju je Thomas Arne. Godinu dana prije toga, tekst pjesme je bio otiskan u knjizi Thesaurus Musicus.